Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
...ŠU LUH KU₃ GA DU MA 
...ME AN NA |AMAR×ŠE| EL LA DU MA 
...KU₃ TA NE |IGI.RU| DA ZU NAM EN KALAM@g MA EŠ₂ I NI IL₂ LA 
 NAM |PA.LU| SAG MI GA I NI IN GAR RA 
 |EN×GAN₂@t| KALAM@g GI EN GI EN ŠU NI NE IN SI A 
 |U.EN×GAN₂@t| KALAM@g ZI IG |DU.DU| |DU.DU| E ZAG GA NA NE IN LAL 
 ŠA RA DA DU ŠU EL LA AK A NI GAR NAM MI NI IN HI HI 
 GA AN |ŠE.ŠE.NUN&NUN| MA IR HI GA MA DAM KALAM@g MA KA 
 HI NUN ŠA₃ DU MA GAN IG NU |URU×IGI| GI 
 |BI.DIN| GEŠTIN PA |UD.DU| A 
 BI |ZIZ₂.AN| KU₇ KU₇ DA A₂ EL DA ŠAR₂ RA 
 BI GIR₃ KI EL GEŠTIN TAB BA A |KA×A| NAM EN NA ZU 
 BI TAB BA BI MAH ŠU KU₃ ZU DU MA 
 |TA×HI| UD MU |IGI.RU| DA ZU |HI×AŠ₂| SAG TA |UD.DU| A 
 NI AB₂ KU₃ GA NI NUN ME TE NAM NUN NA ZU 
 NI GIŠ BARA₂ GA NI LI SAG SI GA 
 GA@g IGI@g A ME TE E₂ |NUN.LAGAR| RI |TE@g.AB@g| KU₃ NAM AN ZU 
 DUN GIŠ TUK ZU LUGAL KI |NINDA₂×NE| ZU 
 |PA.LU| ZI AN RI IM AN |EN.ZU| NAM TI LA NI EŠ₂ DU MA DA GI NI NE 
 <unk> KU₃ ŠITA EŠ₂ BA AB |U.GUD| A |AMAR×ŠE| ŠA₃ HUL₂ LA ŠA RA |UMUM×KASKAL| |UMUM×KASKAL| E 
 U₂ EL LA U₂ BI |KA×GAR| A EL LA A BI |KA×A| A 
 NE SAG KA GA ZU ŠA₃ HUL₂ LA ZU TA ŠU TE EN IGI IB 
 A RA ZU NI ŠE GA AN ZA E |NUN&NUN| GAN IG 
 BUR₂ NA BI KA MU RA AB ŠA₆ GI NAM TI BI KA GA AB 
 <unk> KU₃ <unk> MAH E ZI NE |U.U.U| |DU.DU| AB 
 KI DU BA NI TA DI MA GAR MU NA AB 
 NAM LUGAL LA NI IGI ZU EŠ₂ DA URU EŠ₂ GAN IG LI 
 SAG KAL...EN NUN PA NE GAN A 
...AN KI DIM₂ |PA.GAN| NU DI 
...KALAM@g ŠAR₂ RA KA GAN EN NAM 
 KA BA A NI EŠ₂ AN |GA₂×AN| AN RI E NE |GIŠ.TUG₂.PI.NU₁₁@90.SILA₃| GAN IM IGI AK 
 KA GA NI EŠ₂ HA BA DUR₂ RU NE |U.U.U| 
 NAM TI ŠU GI₄ A GAN NI DU DU MU 
 NAM LU₂ |URU×MIN| LU BI ŠA₃ HUL₂ LA GAN IB AK E 
 UD BI EŠ₂ U₂ A ZI BI GAN IM 
 ME NE IL₂ A NI IM DUGUD DA DIM₂ LUGAL GU₂ KAK A NI GAN IM |U.TUG₂| 
 GAR NAM ŠA₆ GA NI MAŠ₂ DA RI A BI GAN NI IN KU₄ KU₄ 
 |PA.LU| ZI AN RI IM AN |EN.ZU| ZA RA AN BI DIM₂ IGI BI MA RA IGI IG 
 NAM TI KI |NINDA₂×NE| GA₂ NI <unk> <unk> BA NI GAR NI 
 ŠA₃ HUL₂ LA |PA.HUB₂.DU| NE IB UD DIM₂ HA BA SAR SAR 
...MU RA SAR SAR |LAGAR@g.DU| DA NI GIŠ TUK NE IB 
...ŠA₆ ŠA₆ GI DA NI ZI NI TI MU NA AB 
...|NUN&NUN| GAN IG ZAG DU NA AN TUK TUK 
...MU RA AN IG UD BI SUD UD BA NI IB 
...NAM LUGAL LA A₂ BI <unk>...
...SI DI A NI <unk>...|GI%GI| SA GAN IM 
...<unk> ŠA₃ HUL₂ LA...
...<unk> ŠU GI₄ A UR MAH...GAN DA AB RI |U.U.U| 
 |IGI.DIB| GUL GA₂ GA₂ NI EŠ₂ BAR...
...ZU NAM TI LA...SUM MU NA AB 
 KA KU₃ ZU...
 ŠU IL₂ LA NI EŠ₂...NAM HI TAR MU NA AB 
 NAM TI BI DIM₂...SU MA DA NA GAN IB KA 
 UB DA 4(DIŠ) GIR₃ NI EŠ₂...E NE BARA₂ BI GAN IM 
 MA DA NA U₂ SAL LA NA₂ A 
...ŠA₃ HUL₂ LA UD HU MU DI NI IB NI E 
 E₂ GAL LA LUGAL ŠE GA ZU ZA A EŠ₂ IG LA 
 AN RI IM AN |EN.ZU| EN AN AŠ DU@s UD MU NI NE IN |HU.NA₂| A 
 UD BAL NI...ZI...
 DUN₃@g@g ZI MAH...
 NAM TI LA NI EŠ₂...
 GIŠ GU ZA BA AN...GAN GI EN 
 |HI×AŠ₂| ŠA₆ GI ŠA₃ HUL₂ LA BI ŠA₃ GAN IB SI 
 IGI BI EŠ₂ NAM...DI MA GAN IM 
 |IGI.DIB| LUH...ŠU NI EŠ₂ SI NE IB KALAM@g ŠAR₂ RA GAN IB SA 
 |UD.UD| GA SAG UŠ...ZA E MU NA TAK₄ AB 
 |UD×(U.U.U)| KA NI EZEN LAL BI GAR BA AŠ BA MU NA AB 
 MU ŠAR₂ A |3×AN| AN ZA KUR DIM₂ ŠID BI NU TIL LI SAG E |U.U.U| |PA.HUB₂.DU| MU NA AB 
 NAM LUGAL LA BAL ŠA₃ HUL₂ LA DU RI EŠ₂ GAN IB AK E 
 LUGAL U₂ A ZI GAN TI LI 
 AN RI IM AN |EN.ZU| U₂ A ZI GAN TI LI 
 NAM LUGAL LA NI SU ZA A GAN IB HI 
 UD NAM TI LA KA NI SUD UD BA NI IB 
 MA DA KI BI GI₄ A NAM LUGAL BI SUM MU NA AB 
 ŠA₃ MA DA HI GA NA AB GIR₃ MA DA SI DI MU NA AB 
 KA KALAM@g MA UR A SUM KI MU NA AB 
 AN RI IM AN |EN.ZU| |PA.LU| ŠA₃ ŠE GA ZU GAN TI LI 
 |A.LAGAB×HAL| BI A HU MU NA AB |NIM×GAN₂@t| 
 A ŠA₃ GA ŠE HU MU NA AB SAR SAR 
 |LAGAB×U| SAR |TA×HI| GEŠTIN HU MU NA AB |NIM×GAN₂@t| 
 |LAGAB×A| HA HU |U.GUD| E |U.U.U| HU MU NA AB GAR GAR 
 E₂ |NUN.LAGAR| E |DAG.KISIM₅×(LU.MAŠ₂)| A BI NE HA BA LU LU 
 |IM.A| AN TA A BI BAD TA GAN EN NA GI EN 
 E₂ GAL ZI SUD UD IG GAN EN DA AB SI 
 AN RI IM AN |EN.ZU| LUGAL MU

Provide the transliteration.

<SURFACE>
...šu-luh kug-ga tum₂-ma
...išib an-na sizkur sikil-la tum₂-ma
...kug-ta bi₂-pad₃-da-zu nam-en kalam-ma-še₃ i-ni-il₂-la
nam-sipad saŋ gig₂-ga i-ni-in-ŋar-ra
ešgiri₂ kalam ge-en-ge-en šu-ni bi₂-in-si-a
šibir uŋ₃ zi-ŋal₂ lah₅-lah₅-e zag-ga-na bi₂-in-la₂
ša-ra-da-gub šu sikil-la ak-a-ni niŋ₂-nam mi-ni-in-dug₃-dug₃
ga {d}ezina₂-ma ir dug₃-ga ma-dam kalam-ma-ka
he-nun šag₄-tum₂-ma he₂-ŋal₂ nu-silig-ge
kurun ŋeštin pa e₃-a
{kaš}ulušin₃ ku₇-ku₇-da a₂ sikil-da šar₂-ra
kaš er₉ ki sikil ŋeštin tab-ba a naŋ nam-en-na-zu
kaš tab-ba kaš mah šu kug-zu tum₂-ma
lal₃ babbar mu pad₃-da-zu hur-saŋ-ta e₃-a
i₃ ab₂ kug-ga i₃-nun me-te nam-nun-na-zu
i₃-ŋiš barag-ga i₃ li saŋ sig₉-ga
gara₂ sig₇-a me-te {e₂}tur₃-re unu₇ kug nam-diŋir-zu
šul ŋiš tuku-zu lugal ki aŋ₂-zu
sipad zid {d}ri-im{d}suen nam-til₃-la-ni-še₃ tum₂-ma-da gen₆-ne₂-de₃
<unk> kug šita-še₃ ba-ab-du₇-a sizkur šag₄ hul₂-la ša-ra-de₂-de₂-e
u₂ sikil-la u₂-bi gu₇ a sikil-la a-bi naŋ-a
ne-saŋ dug₄-ga-zu šag₄ hul₂-la-zu-ta šu te-en-ši-ib
a-ra-zu-ni še-ga-an za-e nir he₂-ŋal₂
sun₅-na-bi inim mu-ra-ab-sag₉-ge nam-til₃-bi dug₄-ga-ab
<unk> kug <unk> mah-e zid-de₃-eš lah₅-ab
ki-gub-ba-ni-ta silim-ma ŋar-mu-na-ab
nam-lugal-la-ni igi-zu-še₃ da-ri₂-še₃ he₂-ŋal₂-le
saŋ-kal...en nun pa-de₃ he₂-a
...an ki-gin₇ sag₂ nu-di
...uŋ₃ šar₂-ra ka he₂-en-nam
ka ba-a-ni-še₃ diŋir ama diŋir-re-e-ne ŋizzal he₂-em-ši-ak
dug₄-ga-ni-še₃ ha-ba-dur₂-ru-ne-eš
nam-til₃ šu gi₄-a he₂-ni-tum₂-tum₂-mu
nam-lu₂-u₁₈-lu-bi šag₄ hul₂-la he₂-eb-ak-e
ud-bi-še₃ u₂-a zid-bi he₂-em
me-lem₄ guru₃-a-ni im dugud-da-gin₇ lugal gu₂ du₃-a-ni he₂-em-dul
niŋ₂-nam sag₉-ga-ni maš₂-da-ri-a-bi he₂-ni-in-ku₄-ku₄
sipad zid {d}ri-im{d}suen za-ra diŋir-bi-gin₇ igi-bi ma-ra-ši-ŋal₂
nam-til₃ ki aŋ₂-ŋa₂-ni <unk> <unk> ba-ni ŋar-i₃
šag₄ hul₂-la rig₇-bi₂-ib ud-gin₇ ha-ba-mu₂-mu₂
...mu-ra-mu₂-mu₂ ed₃-da-ni ŋiš tuku-bi₂-ib
...sag₉-sag₉-ge-da-ni zi-ni til₃-mu-na-ab
...nir he₂-ŋal₂ zag ša₄ na-an-tuku-tuku
...mu-ra-an-ŋal₂ ud-bi su₃-ud-ba-ni-ib
...nam-lugal-la a₂-bi <unk>...
...si sa₂-a-ni <unk>...gi₁₆-sa he₂-em
...<unk> šag₄ hul₂-la...
...<unk> šu gi₄-a ur-mah...he₂-da-ab-ri-eš
u₃-gul ŋa₂-ŋa₂-ni-še₃ bar...
...zu nam-til₃-la...šum₂-mu-na-ab
inim kug-zu...
šu il₂-la-ni-še₃...nam dug₃ tar-mu-na-ab
nam-til₃-bi-gin₇...su ma-da-na he₂-eb-dug₄
ub-da 4(diš) ŋiri₃-ni-še₃...e-ne barag-bi he₂-em
ma-da-na u₂-sal-la nu₂-a
...šag₄ hul₂-la ud hu-mu-di-ni-ib-zal-e
e₂-gal-la lugal še-ga-zu za-a-še₃ ŋal₂-la
{d}ri-im{d}suen en {d}dil-im₂-babbar mu-ni bi₂-in-sa₄-a
ud bal-ni...zi...
aga zid mah...
nam-til₃-la-ni-še₃...
{ŋiš}gu-za ba-an...he₂-ge-en
ur₅ sag₉-ge šag₄ hul₂-la-bi šag₄ he₂-eb-si
igi-bi-še₃ nam...silim-ma he₂-em
u₃-luh...šu-ni-še₃ si-bi₂-ib uŋ₃ šar₂-ra he₂-eb-sa
dadag-ga saŋ us₂...za-e mu-na taka₄-ab
itid giri₁₇-zal asilₓ(EZEN)-la₂-bi niŋ₂-ba-aš ba-mu-na-ab
mu šar₂-a mul-an za-gin₃-gin₇ šid-bi nu-til-le saŋ-e-eš rig₇-mu-na-ab
nam-lugal-la bal šag₄ hul₂-la du-ri-še₃ he₂-eb-ak-e
lugal u₂-a zid he₂-til₃-le
{d}ri-im{d}suen u₂-a zid he₂-til₃-le
nam-lugal-la-ni su-za-a he₂-eb-dug₃
ud nam-til₃-la-ka-ni su₃-ud-ba-ni-ib
ma-da ki-bi gi₄-a nam-lugal-bi šum₂-mu-na-ab
šag₄ ma-da dug₃-ga-na-ab ŋiri₃ ma-da si sa₂-mu-na-ab
gu₃ kalam-ma teš₂-a sig₁₀-ge₅-mu-na-ab
{d}ri-im{d}suen sipad šag₄ še-ga-zu he₂-til₃-le
id₂-bi a hu-mu-na-ab-tum₃
a-šag₄-ga še hu-mu-na-ab-mu₂-mu₂
pu₂-kiri₆ lal₃ ŋeštin hu-mu-na-ab-tum₃
ambar ku₆ mušen ul-e-eš hu-mu-na-ab-ŋar-ŋar
{e₂}tur₃-e amaš-a-bi-de₃ ha-ba-lu-lu
šeŋₓ(|IM.A|) an-ta a-bi bad-ta he₂-en-na-ge-en
e₂-gal zi su₃-ud-ŋal₂ he₂-en-da-ab-si
{d}ri-im{d}suen lugal-ŋu₁₀